CELEX: 52010DP0392
Language: sk
Date: 2010-11-11 00:00:00
Title: Žiadosť o zbavenie parlamentnej imunity Krysztofa Liseka Rozhodnutie Európskeho parlamentu z  11. novembra 2010 o žiadosti o zbavenie imunity Krzysztofa Liseka (2009/2244(IMM))

13.3.2012   
            
            
               SK
            
            
               Úradný vestník Európskej únie
            
            
               CE 74/46
            
         Štvrtok 11. novembra 2010Žiadosť o zbavenie parlamentnej imunity Krysztofa Liseka
   P7_TA(2010)0392
   Rozhodnutie Európskeho parlamentu z 11. novembra 2010 o žiadosti o zbavenie imunity Krzysztofa Liseka (2009/2244(IMM))
   2012/C 74 E/08
   
      Európsky parlament,
   
               —
            
            
               so zreteľom na žiadosť o zbavenie imunity Krzysztofa Liseka, ktorú podali poľské súdne orgány 5. novembra 2009 a ktorá bola oznámená na plenárnej schôdzi 14. decembra 2009,
            
         
               —
            
            
               po vypočutí Krzysztofa Liseka v súlade s článkom 7 ods. 3 rokovacieho poriadku,
            
         
               —
            
            
               so zreteľom na články 8 a 9 Protokolu (č. 7) o výsadách a imunitách Európskej únie priloženého k zmluvám,
            
         
               —
            
            
               so zreteľom na rozsudky Súdneho dvora Európskej únie z 12. mája 1964 a z 10. júla 1986 (1),
            
         
               —
            
            
               so zreteľom na článok 151 ústavy Poľskej republiky,
            
         
               —
            
            
               so zreteľom na článok 6 ods. 2 a článok 7 rokovacieho poriadku,
            
         
               —
            
            
               so zreteľom na správu Výboru pre právne veci (A7-0301/2010),
            
         
               A.
            
            
               keďže poľské justičné orgány začali trestné konanie voči Krzysztofovi Lisekovi, poslancovi Európskeho parlamentu, ktorý je obvinený z trestného činu podľa článku 296 ods. 1 a 3 trestného zákonníka zo 6. júna 1997 uverejneného v zbierke zákonov z roku 1997, č. 88, bod 553 v znení zmien a doplnení; článku 586 zákona o obchodných spoločnostiach z 15. septembra 2000 uverejneného v zbierke zákonov z roku 2000, č. 94, bod 1037 v znení zmien a doplnení; článku 77 ods. 1 a 2 zákona o účtovníctve z 29. septembra 1994 (konsolidované znenie uverejnené v zbierke zákonov z roku 2002, č. 76, bod 694), v znení zmien a doplnení),
            
         
               B.
            
            
               keďže podľa článku 9 Protokolu o výsadách a imunitách Európskej únie poslanci počas zasadnutia Európskeho parlamentu požívajú na území ich vlastného štátu imunitu priznanú poslancom ich parlamentu; keďže imunity sa nemožno dovolávať, ak je poslanec pristihnutý pri páchaní trestného činu; a keďže to nebráni Európskemu parlamentu, aby uplatnil svoje právo zbaviť imunity niektorého zo svojich poslancov;
            
         
               C.
            
            
               keďže obvinenia vznesené voči pánovi Lisekovi sa netýkajú vyjadrených názorov alebo hlasovaní počas jeho výkonu funkcie poslanca Európskeho parlamentu,
            
         
               D.
            
            
               keďže podľa článku 105 Ústavy Poľskej republiky nemôže byť poslanec národného parlamentu (Sejmu) trestne stíhaný bez súhlasu parlamentu,
            
         
               E.
            
            
               keďže v článku 105 sa ďalej uvádza, že poslanec národného parlamentu nie je trestne zodpovedný za činnosti vykonávané v rámci poslaneckého mandátu ani počas jeho trvania, ani po jeho skončení,
            
         
               F.
            
            
               keďže pán Lisek je v zásade obvinený z trestných činov týkajúcich sa jeho manažérskej a účtovníckej činnosti vo funkcii predsedu správnej rady poľského združenia Karty mládeže a spoločnosti Campus Sp. v období pred jeho zvolením do Európskeho parlamentu; a keďže obvinenia vznesené proti pánovi Lisekovi nemajú nič spoločné s činnosťou poslanca Európskeho parlamentu,
            
         
               G.
            
            
               keďže neboli uvedené žiadne pádne dôkazy o existencii fumus persecutionis,
            
         
               H.
            
            
               keďže je preto vhodné zbaviť ho imunity,
            
         
               1.
            
            
               zbavuje Krzysztofa Liseka imunity;
            
         
               2.
            
            
               poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Poľskej republiky.
            
         
      (1)  Vec 101/63, Wagner/Fohrmann a Krier, Zb. 1964, s. 195 a vec 149/85, Wybot/Faure a iní, Zb. 1986, s. 2391.